Diari Oficial de la Generalitat Valenciana


Sumari del DOGV 194, del 08-10-1984 (1984/803438)

DECRET 105/1984, de 17 de setembre, del Consell de la Generalitat Valenciana, pel qual es crea la Comissió Interdepartamental d'Investigació Científica i Tecnològica de la Generalitat Valenciana.
---------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1984/09/17/105/dof/vci/html**

### Dades del document

Número de DOGV
:   194

Data del DOGV
:   08-10-1984

Secció del DOGV
:   DISPOSICIONS GENERALS

Número del document
:   1984/803438


Data del document
:   17-09-1984

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 105/1984, de 17 de setembre, del Consell de Generalitat Valenciana, pel qual es crea la Comissió Interdepartamental d'Investigació Científica i Tecnològica de la Generalitat Valenciana.  
La investigació científica i el desenvolupament tecnològic són els pilars bàsics que donen suport al progrés dels pables. No són concebibles nivells superiors de benestar social si hom no dedica un esforç permanent i creixent a la promoció i al foment de les activitats d'investigació i desenvolupament. La Generalitat Valenciana, assumint aquest repte, desplegarà una política en matèria d'investigació científica i tecnológica que complesca l'assignació dels recursos econòmics adients a la dinamització de l'activitat investigadora en la Comunitat Valenciana, així com l'ordenació dels mitjans de què disposa actualment.   
L'elaboració de la política científica adequada a la Comunitat Valenciana i el compromís d'impulsar la investigació científica i tecnológica en els diversos aspectes bàsic i aplicat necessiten una planificació i coordinació de les activitats, programes i projectes dels Departaments de la Generalitat-Valenciana.   
Igualment, pareix imperatiu l'establiment de les directrius generals de política científica i la distribució dels recursos destinats a investigació i desenvolupament. i disposar dels mecanismos més adients per a seleccionar prioritats, fixar criteris d'avaluació, seguiment i control de la investigació i executar les decisions i els acords adoptats.   
En atenció a aquestes consideracions, i a proposta del Conseller de Cultura, Educació i Ciència, amb la deliberació prèvia del Consell de la Generalitat Valenciana en la reunió del dia 17 de setembre de 1984,   
DECRETE:   
Article primer  
Es crea la Comissió Interdepartamental d?investigació Científica i Tecnològica de la Generalitat Valenciana.   
Article segon  
A la comissió Interdepartamental d?investigació Científica i Tecnològica de la Generalitat Valenciana com a òrgan de coordinació, planificació i seguiment, corresponen les funcions següents:   
a) Informar el Govern Valencià de l'assignació de recursos destinats a la investigació en la Comunitat Valenciana.   
b) Coordinar les diverses activitats i projectes dels Departaments de la Generalitat en el Camp de la investigació científica i tecnológica per tal d'aconseguir una actuació conjunta emmarcada en uns plans generals de política científica i tecnológica.   
c) Planificar els objectius en el Camp de la investigació científica i tecnológica establint les àrees i els sectors prioritaris sobre els quals haja d'orientar-se.   
d) Definir la política general de formació i perfeccionament d'investigadors establint els criteris prioritaris i la necessària coordinació amb els programes d'investigació científica i tecnológica.   
e) Fomentar la necessària participació d'empresaris i sindicats en la definició dels plans d'investigació.   
Article tercer  
La Comissió Interdepartamental d?investigació Científica i Tecnològica de la Generalitat Valenciana estarà formada pels membres següents:   
President: El Conseller de Cultura, Educació i Ciència.   
Vice-president: El Director General d'Ensenyaments Universitaris i Investigació.   
Vocals: Un representant per cada una de les Conselleries de la Generalitat Valenciana, amb categoria de Director General o equivalents, designat pel Conseller respectiu.   
Secretari: Actuarà com a Secretari de la Comissió el vocal representant de la Conselleria de Cultura, Educació i Ciència.   
La Secretaria Administrativa de la Comissió queda adscrita a la Presidència de la Generalitat i serà exercida per un funcionari designat pel Conseller de la Presidència.   
La Comissió podrà acordar, quan els assumptes a debatre ho facen necessari, l?assistència de persones de prestigi reconegut per tal que assessoren. Aquestes persones tindran veu però no vot.   
Article quart  
La Comissió Interdepartamental d?investigació Científica i Tecnològica de la Generalitat Valenciana, com a organisme adscrit a la Direcció General d'Ensenyaments Universitaris i Investigació de la Conselleria de Cultura, Educació i Ciència, i la composició i funcions del qual que se li atribueixen són establerts en els articles següents.   
Article cinqué  
Correspon al Consell de Política Científica i Tecnològica de la Generalitat Valenciana l'exercici de les funcions següents:   
a) Assessorar en el desplegament de les competències assumides en l'àmbit d'investigació científica i Tecnològica en coordinació amb les assignades a la resta d'Administracions Públiques.   
b) Correspon a la Comissió Interdepartamental d?investigació Científica i Tecnològica els objectius en el Camp de la investigació científica i tecnológica, així com la prioritat de les àrees i sectors sobre els quals haja de desplegar-se.   
c) Articular les relacions entre la col·lectivitat investigadora i les nocessitats de la Comunitat Valenciana, a fi d'aconseguir la màxima eficàcia de la investigació bàsica i l'aplicada, en estret contacto amb la indústria i l'entorn econòmic general a efectes que aquella constituesca un factor de progrés social.   
d) Proposar criteris de valoració i de selecció de programes generals d'investigació, i establir el seguiment, anàlisi i avaluació de la distribució de recursos en projectes d'infrastructura i investigació, beques, bosses de viatge estudis.   
e) Qualssevol altres relacionades amb la investigació científica i tecnológica que legalment li siguen atribuïdes.   
Article sisé  
Sense perjudici del que estableix l'article anterior inicialment i primordial el Consell de Política Científica i Tecnològica de la Generalitat Valenciana exercirà les funcions que té atribuïdes sobre les següents sis grans àrees científiques:   
-Ciències bàsiques,   
-Ciències de la vida,   
-Ciències socials i humanístiques i investigacions artístiques,   
-Recursos naturals, medi i energía,   
-Indústria i desenvolupament tecnològic, i   
-Ciència i tecnología agrària.   
Article seté  
El Consell de Política Científica i Tecnològica de la Generalitat Valenciana està compost pels membres següents:   
-El Director General d'Ensenyaments Universitaris i Investigació de la Conselleria esmentada, com a President.   
-Els Vice-rectors d'Investigació de les Universitats Valencianes, com a Vocals nats.   
-Nou Vocals. nomenats pel Conseller de Cultura, Educació i Ciència entre persones de rellevant competència en l'àmbit de la investigació científica i tecnológica. Dels Vocals susdits, quatre ho seran a proposta dels titulars dels Departaments d?Indústria, Comerç i Turisme; Agricultura, Pesca i Alimentació, Sanitat, Seguretat Social i Treball i Obres Públiques, Urbanisme i Transports.   
-El Cap del Servei de Política Científica de la Direcció General d'Ensenyaments Universitaris i Investigació, que actuarà de Secretari, amb veu i vot.   
Article vuité  
En el temps de dos mesos comptats a partir de la constitució, el Consell de Política Científica i Tecnològica elaborarà el seu Reglament intern, que serà sotmés a l'aprovació de la Conselleria de Cultura, Educació i Ciència, i que haurà de regular, com a mínim. i entre altres, els aspectes següents:   
a) El règim de sessions, que preveurà la celebració d'una d'ordinària almenys cada dos mesos, i les extraordinàries que se celebraran mitjançant convocatòria de la Presidència o a petició d'un terç dels membres.   
b) La discussió dels afers sotmesos al seu parer.   
c) L'adopció d'acords, i   
d) L'emissió de dictàmens, informes i propostes.   
Article nové  
El Consell de Política Científica i Tecnològica de la Generalitat Valenciana, en l'exercici de les funcions que té atribuïdes, podrà demanar la informació necessària per a l'estudi i consideració dels assumptes sotmesos al seu parar, i recòrrer a altres assessors per a l'avaluació i el seguiment de projectes d'investigació, concessió de beques o qualsevol altra funció a què poguessen ser requerits.   
DISPOSICIO FINAL  
Primera  
Queda autoritzat el Conseller de Cultura, Educació i Ciència a adoptar les disposicions reglamentàries i altres resolucions què l'aplicació i desplegament que aquest Decret necessite.   
Segona  
Aquest Decret entrarà en vigor l'endemà de la publicació al Diari Oficial de la Generalitat Valenciana.   
València, 17 de setembre de 1984.   
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI